A New Day Has Come (երգ)

«A New Day Has Come», կանադացի երգչուհի Սելին Դիոնի երգն իր յոթերորդ համանուն անգլալեզու ալբոմից (2002)։ Երգը գրել են Ալդո Նովան և Ստեֆան Մոչիոն, իսկ որպես պրոդյուսեր հանդես են եկել Ուոլտեր Աֆանասևը և Նովան։ Այն թողարկվել է որպես ալբոմի առաջատար սինգլ 2002 թվականի մարտի 11-ին։ Երգը դաշնամուրային բալլադ է։ Այնուամենայնիվ, միջին տեմպով ռադիո տարբերակը թողարկվել է որպես առաջատար սինգլ։ Երկու տարբերակներն էլ ներառված են ալբոմում։ Դիոնը պատմել է, որ երգը խորհրդանշում է իր երեխայի ծնունդը։ Այն դրական արձագանքներ է ստացել երաժշտական քննադատներից, ովքեր գովել են Դիոնի վոկալը և ոգեշնչող տեքստը։ Երաժշտական տեսահոլովակը նկարահանել է ռեժիսոր Դեյվ Մեյերսը, պրեմիերան կայացել է 2002 թվականի մարտին։ Երգը հաջողություն է ունեցել ամբողջ աշխարհում՝ հայտնվելով կանադական սինգլների աղյուսակի, UK Singles Chart-ի և եվրոպական շատ չարթերի  լավագույն տասնյակում, հասնելով Billboard Hot 100-ի 22-րդ հորիզոնականին և 21 շաբաթվա ընթացքում գլխավորելով մեծահասակների համար նախատեսված Hot Adult Contemporary Tracks հիթ-շքերթը։

Պատմություն 
2000 թվականին Դիոնը հայտարարել է, որ դադար է վերցնում իր կարիերայում։ Բացակայության ժամանակ նա կենտրոնացել է իր անձնական կյանքի վրա և լույս աշխարհ է բերել իր առաջնեկին։ Երկու տարի անց նա հայտարարել է իր վերադարձի մասին և խոստովանել, որ անհամբեր սպասում է ստուդիա վերադառնալուն։

Քննադատություն 
Երգը հիմնականում դրական արձագանքներ է ստացել երաժշտական քննադատների կողմից։ AllMusic-ից Սթիվեն Թոմաս Էրլևայնը առանձնացրել է նրան։ Barnes & Noble-ի խմբագրական ակնարկը գրել է, որ այն նշում է Սելին Դիոնի վերադարձը ձայնագրությանը հղիության և ծննդաբերության երկարատև արձակուրդից հետո և արտացոլում է նրա աճը որպես արտիստ և որպես կին։ Billboard-ի Չակ Թեյլորը գրել է, որ կենսահաստատ երգը հնչում է որպես մեղմ շունչ համաշխարհային դժբախտությունների դեմ։ Entertainment Weekly-ի Դեյվ Քարգերը գրել է, որ չնայած տոնական տոնայնությանը, երգում Դիոնի զարմանալիորեն զուսպ վոկալն է (երեխային արթնացնելուց խուսափելու համար)։

Մրցանակներ և անվանակարգեր 
Երգը ստացել է ASCAP Pop Award և Broadcast Music, Inc. մրցանակներ ամենակատարվող երգի համար, ինչպես նաև SOCAN-ի երեք մրցանակ՝ փոփ երաժշտություն, միջազգային նվաճումներ և դասական երգեր անվանակարգերում։ Երգը նաև առաջադրվել է «Ջունո» մրցանակի՝ Տարվա սինգլի համար և Billboard երաժշտական մրցանակի՝ մեծահասակների համար ժամանակակից թրեքի համար։ Երաժշտական տեսահոլովակը ներկայացվել է MuchMoreMusic Award մրցանակի։

Տեսահոլովակ 
Երաժշտական տեսահոլովակը նկարահանել է ռեժիսոր Դեյվ Մեյերսը, պրեմիերան կայացել է 2002 թվականի մարտին։ Նկարահանվել է Ուեսթ Փալմ Բիչում (ԱՄՆ)։ Տեսահոլովակում ներկայացված են տարբեր մշակույթների մարդիկ։

Երգացանկ 

European CD single
"A New Day Has Come" (Radio Version) – 4:23
"A New Day Has Come" (Album Edit) – 4:18

European/Australian CD maxi-single
"A New Day Has Come" (Radio Version) – 4:23
"A New Day Has Come" (Album Edit) – 4:18
"Prayer" – 5:34
"A New Day Has Come" (Christian B. Mix) – 3:59

Japanese CD single
"A New Day Has Come" (Radio Version) – 4:23
"Prayer" – 5:34

UK cassette and CD single
"A New Day Has Come" (Radio Version) – 4:23
"A New Day Has Come" (Album Edit) – 4:18
"Prayer" – 5:34

UK CD single #2
"A New Day Has Come" (Album Edit) – 4:18
"Sous le vent" – 3:30
"Misled" – 3:30
"Misled" (Video) – 3:30

US DVD single
"A New Day Has Come" Video – 4:20
Making the "A New Day Has Come" Video – 3:03
Making the Album – 12:15
"Have You Ever Been in Love" in the Studio – 5:05
Biography
Photo Gallery

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Տասնամյակի հիթ-շքերթներ

Հավաստագրումներ

Թողարկման պատմություն

Ծանոթագրություններ 

Սելին Դիոնի երգեր